Blink-182

blink-182 (d'antis mas conoixius como Blink) son un grupo de musica de pop punk d'o sud de California formau en 1992 por Tom DeLonge, Mark Hoppus y Scott Raynor (qui dimpués sería substituyiu por Travis Barker) en Poway, San Diego, California. Se les considera como los pioners d'a revolución pop-punk. O nombre d'a banda por un regular no leva mayusclas (blink-182).

Poco tiempo dimpués de quitar o suyo primer disco d'estudio, Cheshire Cat, l'alavez dita «blink» habió d'adhibir o numero «-182» a lo suyo nombre debiu a que un grupo techno irlandesa se deciba ya "blink" y menazó con prencipiar accions legals. Dimpués d'o primer exito de blink-182 con Dude Ranch, o suyo segundo disco d'estudio, DeLonge y Hoppus decidioron forachitar a lo suyo batería orichinal, Scott Raynor. As razons nunca no han estau esplanicadas oficialment por os dos primers, encara que Raynor ha dito en cuantas entrevistas que estió culpa d'o suyo alcolismo. Travis Barker, alavez batería de The Aquabats, reemplazó a Raynor y con él o grupo logró acceder a lo mainstream y a l'exito mundial con o suyo superventas Enema of the State, que apareixió en 1999 con a discografica MCA Records. En zaguerías de 2003, dimpués de cuantos ensayos con grupos paralelos y remors sobre la suya deseparación, quitoron o suyo zaguer disco d'estudio, auto titulau blink-182. Nomás que dos anyos dimpués o grupo fació oficial a suya deseparación y surtioron, a la vegada, dos grupos d'ista división: Angels and Airwaves, liderau por DeLonge, y +44, con Hoppus y Barker.

O 5 de febrero de 2009 s'anunció que lo trío presentaría un premio en os premios Grammy, estando ista la primera vegada en 5 anyos que lo grupo se presentaba en un escenario. L'8 de febrero, estando presentadors d'o premio a lo millor grupo de rock,, anuncioron a suya tornada, y gravoron un nuevo disco previsto ta estar quitau, en primeras, en o verano de 2009, chunto con a suya chira promocional. El punk-rock americano regresa con Blink-182, Europa Press.

O grupo ye prou conoixiu por o suyo humor satirico y escatolochico (conoixiu en anglés como toilet humor). L'aparición d'o suyo primer disco en 1994, Cheshire Cat, coincidió con o exito d'a renaixencia d'o punk rock californiano y d'a salida en ixe mesmo anyo de discos clasicos d'o boom punk d'a costa ueste como Dookie, de Green Day, Smash, de The Offspring, u Punk in Drublic, de NOFX. As influencias d'o grupo, seguntes os propios Hoppus y DeLonge fuoron NOFX, The Cure, Dinosaur Jr., The Descendents y Screeching Weasel. Screeching Halt. Con a plegada de Barker a la batería, a banda evolucionó enta una musica y unas parolas mas maduras, como se contrimostró en un d'os prochectos paralelos de DeLonge y Barker, Box Car Racer.

 Discografía 
AnyoDiscoDiscografica 1994 Buddha Kung Fu Records 1995 Cheshire Cat Cargo Music/Grilled Cheese 1997 Dude Ranch  Cargo Music/MCA 1999 Enema of the State MCA Records 2001 Take off Your Pants and Jacket  MCA Records 2003 blink-182 Geffen Records 2005 Greatest Hits Geffen Records 2011 Neighborhoods Geffen Records 2016California 2019 Nine 2023 One More Time...

 Referencias 

Categoría:Grupos de musica en anglés
Categoría:Grupos de musica d'Estaus Unius
Categoría:Grupos de pop punk